Inglise firma CardBoardFish loodud FishTexti teenus on odav tänu sellele, et kolm aastat ehitatud platvorm oskab "vältida eri operaatorite võrke nii kaugele kui võimalik", mida iganes see siis ka täpsemalt tähendab. 200 riigis 700 operaatorit kattev teenus avati 21. juulil ning juba esimese kolme nädalaga kogus see 100 000 kasutajat. CardBoardFishi portfellist leiab teisigi huvitavaid teenuseid, mis seovad SMS-id veebiga.